വേര്പിരിഞ്ഞ് കഴിഞ്ഞ ഭാര്യയെ ഭയപ്പെടുത്തി വരുത്താന് വീട്ടില് മക്കളുടെ മരണം ആസൂത്രണം ചെയ്ത അച്ഛന് അറസ്റ്റില് ദഹിപ്പിക്കാന് കൊണ്ടുപോകുന്നത് പോലെ ശരീരത്തില് പൂമാലകളിട്ട് മകന്റെ ശരീരം വെള്ളത്തുണി കൊണ്ട് പൊതിഞ്ഞു മകളെ കഴുത്തില് കയറുകുരുക്കി ബക്കറ്റില് കയറ്റി നിര്ത്തി സീലിങ് ഫാനില് കെട്ടി ചാടാന് ഭീഷണിപ്പെടുത്തി അകന്ന് കഴിഞ്ഞിരുന്ന ഭാര്യയെ പേടിപ്പിക്കാനായി വീട്ടില് മക്കളുടെ മരണം ആസൂത്രണം ചെയ്ത അച്ഛന് പിടിയിലായി. മക്കളുടെ മരണം കണ്ടാല് ഭാര്യ ഉടന് തിരികെ വരുമെന്ന പ്രതീക്ഷയിലാണ് ഇങ്ങനെ ചെയ്തതെന്നു പ്രതി പൊലീസിനോട് പറഞ്ഞു. യുവാവിനെ പൊലീസ് വധശ്രമകേസ് ചുമത്തി അറസ്റ്റ് ചെയ്യുകയായിരുന്നു. മുംബൈ മലാഡ് ഈസ്റ്റിലെ പ്രാന്തപ്രദേശത്ത് കുറാര് ഗ്രാമത്തിലായിരുന്നു സംഭവം. ആഗസ്റ്റ് ഏഴിനായിരുന്നു സംഭവം. എട്ടുവയസ്സുള്ള മകന്റെ ശരീരം വെള്ളത്തുണി കൊണ്ട് പൊതിയുകയും ദഹിപ്പിക്കാന് കൊണ്ടുപോകുന്നതുപോലെ ശരീരത്തില് പൂമാലകളും മറ്റും വെക്കുകയും ചെയ്തു. 13 വയസ്സുള്ള മകളെ കഴുത്തില് കയറുകുരുക്കി ബക്കറ്റില് കയറ്റി നിര്ത്തി. കയറിന്റെ മറ്റേയറ്റം സീലിങ് ഫാനില് കെട്ടുകയും ചെയ്തു. ശേഷം മകളോട് ബക്കറ്റില്നിന്നു ചാടാന് പറഞ്ഞു. തന്നെ വിട്ടയയ്ക്കണമെന്നു മകള് അപേക്ഷിച്ചെങ്കിലും അനുസരിച്ചില്ലെങ്കില് ഫാന് ഓണാക്കി കൊല്ലുമെന്ന് ഇയാള് ഭീഷണിപ്പെടുത്തി. പെണ്കുട്ടിയുടെ നിലവിളി കേട്ട് സമീപവാസികള് രക്ഷിക്കാന് ഓടിയെത്തിയെങ്കിലും അവരെയെല്ലാം ഇയാള് ചീത്ത പറഞ്ഞ് പുറത്താക്കി. ഒടുവില് അയല്വാസികള് പൊലീസില് വിവരമറിയിച്ചു. പൊലീസെത്തി വധശ്രമത്തിനു കേസെടുക്കുകയും ഇയാളെ അറസ്റ്റ് ചെയ്യുകയുമായിരുന്നു. സ്ഥിരം മദ്യപാനിയായ ഇയാള് ഭാര്യയെയും മക്കളെയും ദേഹോപദ്രവം ചെയ്യുന്നത് പതിവായിരുന്നു. ഭാര്യയെയും മക്കളെയും അവരുടെ ഗ്രാമത്തിലേക്കു പോകാന് നിര്ബന്ധിച്ചിരുന്നെന്നും പൊലീസ് പറയുന്നു. രണ്ടു വര്ഷം മുമ്ബാണ് ഭാര്യ മക്കളെയും കൊണ്ട് അവരുടെ ഗ്രാമത്തിലേക്കു പോയത്. കഴിഞ്ഞ മാസം ഇയാള് മക്കളെ തിരികെ കൊണ്ടുവന്നിരുന്നു. എന്നാല് തിരിച്ചുവരാന് ഭാര്യ വിസമ്മതിച്ചു. ഭാര്യയെ വരുത്തുന്നതിനുവേണ്ടി ഇയാള് മക്കളുടെ മരണം ആവിഷകരിക്കുകയായിരുന്നെന്ന് സീനിയര് പൊലീസ് ഇന്സ്പെക്ടര് പ്രകാശ് ബെലെ പറഞ്ഞു. മരിച്ചുകിടക്കുന്നതിന്റെ ഫോട്ടോകളെടുത്ത് ഭാര്യക്ക് അയക്കുകയായിരുന്നു തന്റെ ലക്ഷ്യമെന്ന് ഇയാള് പൊലീസിനോട് പറഞ്ഞു.